วาซาบิ ร้านอาหารญี่ปุ่นห้องเดียวริมถนนพระยาสัจจา ร้านอยู่ตรงข้างๆธนาคารกรุงเทพ สาขาพระยาสัจจา

ก้าวแรกที่เข้ามาในร้าน งงเล็กน้อยว่าห้องแอร์แต่ทำไมยุงมันเยอะจังอะ นั่งตบยุงกันซักแปปกว่าจะได้ดูเมนู

ราคาอาหารก็ไม่ถูกเท่าไหร่นะ ราคากลางๆ แต่ไม่ถึงกับแพงเท่าร้านญี่ปุ่นชื่อดังๆ

++ ยำสลัดทูน่า ++ มาจานแรกก็เซอร์ไพรส์กันเลย ทูน่าไม่สดเลยอะ (ดูสีจากในรูปนะครับ) ปลาน่าจะแช่มานานนะครับ

++ ปลาดิบรวม ++ เป็นอีกจานที่ผิดหวังอย่างแรง เนื้อแซลม่อนเละอะครับ ไม่ได้รสชาตของปลา ได้แต่รสของวาซาบิ

++ ชุดข้าวหมูทอด ++ จานนี้โอเค ใช้ได้ครับ เสริฟมาได้สวยน่ากินดีด้วย หมูทอดมากรอบกำลังพอดี

++ ปลาซาบะย่าง ++ เนื้อปลาแข็งโป๊กเลย ทุกอย่างจบ 555

++ ข้าวหน้าปลาไหล ++ จานนี้อร่อยคุ้มราคาครับ น่าจะเป็นจานที่ดีที่สุดของวัน

++ เห็ดเข็มทองผัดเนย ++ มันไม่อร่อยตรงเค้าใส่พริกนี่แหละ ทานมาก็ไม่เคยเจอสูตรนี้นะ มันเลยแปลกๆ

ข้าวปั้นคำละ 10 บาท ใช้ได้ครับ ไม่แพง หน้าไข่หวาน หน้าทูน่า แคลิฟอร์เนียโรล

อีกอย่างที่อร่อยคือ ขนมโมจิญี่ปุ่น ที่แถมมากับเซ็ต นุ่มๆนิ่มๆ อร่อยดี 

คือ เอาเป็นว่า มาร้านนี้ต้องเลือกสั่งนิดนึงนะครับ บางอย่างเค้าก็โอเค แต่บางอย่างก็ไม่ไหวอะนะ